**ՆԱԽԱԳԻԾ 6**

**ՈՐՈՇՈՒՄ**

**---նոյեմբերի 2019 թվականի N-----Ա**

ԿԱՊԱՆ ՀԱՄԱՅՆՔՈՒՄ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՍԽԵՄԱՆ ՀԱՍՏԱՏԵԼՈՒ ՄԱՍԻՆ

Հիմք ընդունելով Տեղական ինքնակառավարման մասին Հայաստանի Հանրապետության օրենքի 35-րդ հոդվածի 1-ին մասի 19-րդ կետը, ***համայնքի ավագանին որոշում է.***

1. Հաստատել՝ համայնքի ղեկավարի կողմից Հայաստանի Հանրապետության կառավարության սահմանված կարգով կազմված և լիազոր մարմնի հետ համաձայնեցված ճանապարհային երթևեկության կազմակերպման սխեման` համաձայն հավելվածի:
2. Համայնքի ղեկավարին՝ կայացնել որոշումներ այդ սխեմային համապատասխան անվտանգ երթևեկության կազմակերպման համար անհրաժեշտ ճանապարհային երթևեկության կազմակերպման կահավորանքի ու այլ տեխնիկական միջոցների տեղադրման վերաբերյալ։

ՀԻՄՆԱՎՈՐՈՒՄ

«ԿԱՊԱՆ ՀԱՄԱՅՆՔՈՒՄ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՍԽԵՄԱՆ ՀԱՍՏԱՏԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Որոշման նախագծի ընդունման համար հիմք է հանդիսացել Հայաստանի Հանրապետության Կառավարության 2006թ. հունվարի 29-ի թիվ 1206-Ն որոշումը, ինչպես նաև Հայաստանի Հանրապետության Կառավարության 2017թ. փետրվարի 23-ի նիստի թիվ 8 արձանագրության որոշմամբ հաստատված հավելված 2-ի 3.5 կետը /Ճանապարհային երթևեկության ներկայիս փաստացի կազմակերպման հիման վրա Հայաստանի Հանրապետության քաղաքային բնակավայրերի երթևեկության սխեմայի կազմում և սահմանված կարգով հաստատում/:

ՏԵՂԵԿԱՆՔ

«ԿԱՊԱՆ ՀԱՄԱՅՆՔՈՒՄ ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՍԽԵՄԱՆ ՀԱՍՏԱՏԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Կապան քաղաքի երթևեկության կազմակերպման տեխնիկական միջոցների՝ ճանապարհային նշանների տարատեղման և գծանշման սխեմաների հաստատման մասին» որոշման նախագծի ընդունման դեպքում Կապան համայնքի բյուջեի ծախսերը կավելանան 990,0 հազ. դրամի չափով: